તમારે સૌથી પહેલાં તો એ નક્કી કરવું પડે કે તમે કેવા પ્રકારનાં કપડાંનું ટ્રેડિંગ કરવું છે. મતલબ કે ચણિયાચોળી, સાડી, કે ડ્રેસ મટિરિયલ્સ. ત્યાર પછી તેનું માર્કેટ નક્કી કરવું પડે. જથ્થાબંધ કપડાં ખરીદીને વેચાણ કરવા માટે તમારે સુરત, મુંબઇ, જયપુર કે બેંગ્લુરુ વગેરે શહેરની શોપિંગ બજારમાં જવું જોઇએ. ત્યારબાદ ઘરમાં એક અલાયદા રૂમમાં બે રેક્સ અને હેંગર્સ સાથે નાના પાયે ટ્રેડિંગ શરૂ કરી શકાય. એક વાર આ વ્યવસાય જામી જાય પછી તમે મોટા પાયે પણ ટ્રેડિંગ કરી શકો છો.